|  |
| --- |
| ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ  ΜΟΝΑΔΑ ΔΙΑΣΦΑΛΙΣΗΣ ΠΟΙΟΤΗΤΑΣ |

ΔΙΑΔΙΚΑΣΙΑ ΕΣΔΠ

Δ1.1. ΣΧΕΔΙΑΣΜΟΣ, ΕΓΚΡΙΣΗ, ΑΝΑΘΕΩΡΗΣΗ ΚΑΙ

ΑΞΙΟΛΟΓΗΣΗ ΤΗΣ ΠΟΛΙΤΙΚΗΣ ΠΟΙΟΤΗΤΑΣ

**ΠΙΝΑΚΑΣ ΠΕΡΙΕΧΟΜΕΝΩΝ**

[1. ΣΚΟΠΟΣ 3](#_Toc170137602)

[2. ΒΗΜΑΤΑ ΥΛΟΠΟΙΗΣΗΣ 3](#_Toc170137603)

[3. ΧΡΟΝΟΔΙΑΓΡΑΜΜΑ 5](#_Toc170137604)

[4. ΣΧΕΤΙΚΑ ΕΓΓΡΑΦΑ 5](#_Toc170137605)

[5. ΑΡΧΕΙΑ 5](#_Toc170137606)

[6. ΥΠΕΥΘΥΝΟΤΗΤΕΣ 5](#_Toc170137607)

[7. ΕΠΕΞΗΓΗΣΕΙΣ 6](#_Toc170137608)

[8. ΟΔΗΓΙΕΣ ΕΡΓΑΣΙΑΣ 6](#_Toc170137609)

[9. ΔΙΑΓΡΑΜΜΑ ΡΟΗΣ 7](#_Toc170137610)

# ΣΚΟΠΟΣ

Η Διαδικασία αυτή καθορίζει τον τρόπο με τον οποίο η Πολιτική Ποιότητας του ΓΠΑ σχεδιάζεται, εγκρίνεται, εφαρμόζεται, παρακολουθείται και αναθεωρείται.

# ΒΗΜΑΤΑ ΥΛΟΠΟΙΗΣΗΣ

## 2.1 Γενικά

Η Πολιτική Ποιότητας του ΓΠΑ εκφράζει τον Στρατηγικό Στόχο του Ιδρύματος για Διασφάλιση της Ποιότητας σύμφωνα με το Όραμα και την Αποστολή του. Η Πολιτική Ποιότητας του Ιδρύματος αποτελεί την δέσμευση του Πανεπιστημίου για συνεχή και συστηματική διασφάλιση, βελτίωση και ενίσχυση της ποιότητας του επιτελούμενου έργου στην εκπαίδευση και την έρευνα, καθώς και των λοιπών υπηρεσιών του, αναγνωρίζοντας ότι την πρωταρχική ευθύνη για την διασφάλιση της ποιότητας την φέρει το ίδιο το Ίδρυμα.

Η Πολιτική αυτή υποστηρίζει κυρίως:

* την οργάνωση του Εσωτερικού Συστήματος Διασφάλισης Ποιότητας
* την ανάληψη των ευθυνών της ηγεσίας του Ιδρύματος, των ακαδημαϊκών, ερευνητικών και άλλων λειτουργικών μονάδων, των μελών του προσωπικού και των φοιτητών καθώς και τον ρόλο που τους αναλογεί σχετικά με την διασφάλιση ποιότητας
* την διαφύλαξη των ακαδημαϊκών αρχών, της δεοντολογίας, την αποτροπή των διακρίσεων, την ενθάρρυνση της συμμετοχής εξωτερικών φορέων στην διασφάλιση ποιότητας
* την συνεχή βελτίωση της μάθησης και της διδασκαλίας, της έρευνας και της καινοτομίας
* την διασφάλιση ποιότητας των Προγραμμάτων Σπουδών και την συμμόρφωσή τους με το ειδικό πρότυπο της ΕΘΑΑΕ
* την αποτελεσματική οργάνωση των υπηρεσιών και την ανάπτυξη και διατήρηση των υποδομών
* την διάθεση και αποτελεσματική διαχείριση των αναγκαίων πόρων για την λειτουργία του Ιδρύματος
* την ανάπτυξη και ορθολογική κατανομή του ανθρώπινου δυναμικού.

## 2.2 Σύνταξη Πολιτικής Ποιότητας

ΥΠΕΥΘΥΝΟΣ: ΜΟΔΙΠ, Σύγκλητος

ΑΡΧΕΙΑ: Πολιτική Ποιότητας

ΠΕΡΙΓΡΑΦΗ: Η Πολιτική Ποιότητας συντάσσεται από την ΜΟΔΙΠ, με βάση τον Στρατηγικό Σχεδιασμό του Ιδρύματος.

Κατά την σύνταξή της, η ΜΟΔΙΠ λαμβάνει επίσης υπόψη:

* το όραμα του Ιδρύματος
* την αποστολή του Ιδρύματος
* τις οδηγίες της ΕΘΑΑΕ
* την νομοθεσία και τις οδηγίες – πρότυπα διεθνών φορέων διασφάλισης ποιότητας
* τις προτάσεις των ακαδημαϊκών και λειτουργικών μονάδων του Ιδρύματος, καθώς και εξωτερικών ενδιαφερόμενων μερών.

**2.3 Έγκριση Πολιτικής Ποιότητας**

ΥΠΕΥΘΥΝΟΣ: ΜΟΔΙΠ, Σύγκλητος

ΑΡΧΕΙΑ: Πολιτική Ποιότητας

ΠΕΡΙΓΡΑΦΗ: Μετά την οριστικοποίηση της Πολιτικής Ποιότητας, η ΜΟΔΙΠ εισηγείται την έγκρισή της από την Σύγκλητο.

Η Σύγκλητος, αφού ελέγξει την πληρότητα της Πολιτικής Ποιότητας με τα παραπάνω, την εγκρίνει και πλέον η εφαρμογή της καθίσταται υποχρεωτική από όλα τα Τμήματα του ΓΠΑ.

**2.4 Εφαρμογή και Παρακολούθηση της Πολιτικής Ποιότητας**

ΥΠΕΥΘΥΝΟΣ: ΜΟΔΙΠ, το σύνολο των ακαδημαϊκών, ερευνητικών και λοιπών υπηρεσιών

ΑΡΧΕΙΑ: Πολιτική Ποιότητας

ΠΕΡΙΓΡΑΦΗ: Μετά την έγκρισή της, η Πολιτική Ποιότητας κοινοποιείται σε όλα τα ενδιαφερόμενα μέρη (εκπαιδευτικό & ερευνητικό προσωπικό, διοικητικό & τεχνικό προσωπικό, φοιτητές, κ.λπ.). Η κοινοποίηση γίνεται μέσω ανάρτησής της:

* στην ιστοσελίδα του Ιδρύματος
* στους πίνακες ανακοινώσεων των Τμημάτων
* στους Οδηγούς Σπουδών
* στο Εγχειρίδιο του ΕΣΔΠ
* στους χώρους υποδοχής και συσκέψεων με τρίτους.

Η παρακολούθηση και η αξιολόγηση της εφαρμογής της Πολιτικής Ποιότητας γίνονται ετησίως κατά τις εσωτερικές επιθεωρήσεις που υλοποιεί η ΜΟΔΙΠ, όπως επίσης και κατά τις αξιολογήσεις της ΕΘΑΑΕ.

**2.5 Αναθεώρηση Πολιτικής Ποιότητας**

ΥΠΕΥΘΥΝΟΣ: ΜΟΔΙΠ

ΑΡΧΕΙΑ: Πολιτική Ποιότητας

ΠΕΡΙΓΡΑΦΗ: Αναθεώρηση της Πολιτικής Ποιότητας του ΓΠΑ μπορεί να προκύψει από:

* προτάσεις βελτίωσης που προήλθαν από την εσωτερική ή/και την εξωτερική επιθεώρηση του ΕΣΔΠ
* αναθεώρηση της στρατηγικής του ΓΠΑ
* αλλαγές στο ισχύον θεσμικό πλαίσιο
* προσαρμογή στη βάση επικαιροποιημένων οδηγιών και αποφάσεων της ΕΘΑΑΕ
* ανατροφοδότηση από ακαδημαϊκούς, κοινωνικούς και παραγωγικούς φορείς.

Σε καθεμία από τις ανωτέρω περιπτώσεις, η ΜΟΔΙΠ του Ιδρύματος συντάσσει σχετική εισήγηση προς την Διοίκηση του Ιδρύματος, προτείνοντας την αναθεώρηση της Πολιτικής Ποιότητάς του.

Η διαδικασία που ακολουθείται για την αναθεώρηση της Πολιτικής Ποιότητας, ως προς το διοικητικό μέρος της, είναι η ίδια που περιγράφεται στο 2.2 (Σύνταξη της Πολιτικής Ποιότητας) και 2.3 (Έγκριση της Πολιτικής Ποιότητας).

# ΧΡΟΝΟΔΙΑΓΡΑΜΜΑ

Η Πολιτική Ποιότητας του ΓΠΑ σχεδιάζεται άπαξ και εγκρίνεται. Αναθεωρείται και αξιολογείται εσωτερικά σύμφωνα με την παρούσα Διαδικασία.

# ΣΧΕΤΙΚΑ ΕΓΓΡΑΦΑ

* Στρατηγική του ΓΠΑ
* Έκθεση εξωτερικής/εσωτερικής επιθεώρησης του ΕΣΔΠ
* Πρότυπα και οδηγίες της ΕΘΑΑΕ, αναφορικά με την διασφάλιση ποιότητας
* Θεσμικό πλαίσιο των ΑΕΙ

# ΑΡΧΕΙΑ

|  |  |  |  |  |  |
| --- | --- | --- | --- | --- | --- |
| **ΚΩΔΙΚΟΣ** | **ΤΙΤΛΟΣ** | **ΤΡΟΠΟΣ ΤΗΡΗΣΗΣ** | | **ΧΡΟΝΟΣ ΦΥΛΑΞΗΣ** | **ΥΠΕΥΘΥΝΟΣ ΤΗΡΗΣΗΣ** |
| **ΕΝΤΥΠΟ** | **ΗΛΕΚΤΡ/ΚΟ** |
|  | Πολιτική Ποιότητας |  | **✓** | Επ’ άπειρον | ΜΟΔΙΠ |
| **\_\_\_\_\_\_\_** | Αλληλογραφία με Σύγκλητο, ενδιαφερόμενα μέρη κ.λπ. |  | **✓** | Επ’ άπειρον | ΜΟΔΙΠ |

# ΥΠΕΥΘΥΝΟΤΗΤΕΣ

6.1 Η ΜΟΔΙΠ έχει την ευθύνη για την σύνταξη και την αναθεώρηση της παρούσας Διαδικασίας.

# ΕΠΕΞΗΓΗΣΕΙΣ

7.1 Τα παραπάνω βήματα εφαρμόζονται από τις ακαδημαϊκές, ερευνητικές και διοικητικές μονάδες στις περιπτώσεις όπου απαιτείται η έκδοση Πολιτικής Ποιότητας, όπως:

* Πιστοποίηση Προγραμμάτων σπουδών 1ου, 2ου & 3ου κύκλου σπουδών
* Πιστοποίηση διοικητικών και λοιπών υπηρεσιών

με την διαφοροποίηση ότι η αρμοδιότητα σύνταξης, έγκρισης και αναθεώρησης της Πολιτικής Ποιότητας μεταβιβάζεται στον Πρόεδρο του ακαδημαϊκού τμήματος και στον Προϊστάμενο της υπηρεσίας, αντίστοιχα.

* 1. Η ΜΟΔΙΠ διατηρεί την αρμοδιότητα αξιολόγησης του βαθμού εφαρμογής των παραπάνω στα ακαδημαϊκά τμήματα και στις υπηρεσίες.

# ΟΔΗΓΙΕΣ ΕΡΓΑΣΙΑΣ

# ΔΙΑΓΡΑΜΜΑ ΡΟΗΣ

**ΝΑΙ**

**ΟΧΙ**

**ΝΑΙ**

**ΟΧΙ**

**Έναρξη**

ΣΥΝΤΑΞΗ ΠΟΛΙΤΙΚΗΣ ΠΟΙΟΤΗΤΑΣ

ΕΦΑΡΜΟΓΗ ΠΟΛΙΤΙΚΗΣ ΠΟΙΟΤΗΤΑΣ

ΠΑΡΑΚΟΛΟΥΘΗΣΗ ΠΟΛΙΤΙΚΗΣ ΠΟΙΟΤΗΤΑΣ

**Τέλος**

ΠΟΛΙΤΙΚΗ ΠΟΙΟΤΗΤΑΣ

ΑΝΑΘΕΩ-ΡΗΣΗ Π.Π.

ΕΓΚΡΙΣΗ Π.Π.